

Сабру, сабру гьабе дир гьудулзаби,

Гьуинаб каламалъ мег1ер бегулин,

Г1айиб кколаревги чи вук1унарин,

Чода кьили лъезе щай г1едег1улел?

Щукру, щукру гьабе дир къаламцоял,

Дозул бак1алде ккун нилъго гьеч1елъул.

Т1ад ч1вазе г1айибал ралагьун хадур,

Балеб какидеги лъолин бугьтанал.

Гьойхъе х1апде абе г1омо борлъулел,

Г1айиб гургинаб жо жибго гирулеб,

Гаргадейилан те х1алхъубал щинал,

Щобилъан баккила бакъ нилъей жеги.

Жундузул боялгун рагъиларо нилъ,

Гъарачаг1аздасан гьеч1елъул рижун,

Жужах1алъул агьлу мац1ий х1алт1ила,

Х1ал цоцай кьун куч1дул нилъеца хъвала.